Ол: Екінші Тарау

«Ол: Екінші Тарау» — америкалық тылсым қорқынышты фильм, 2017 жылы шыққан «Ол» фильмінің жалғасы. Фильмнің екі бөлімі де Стивен Кингтің 1986 жылғы бір аттас романына негізделген. Фильмнің режиссері — Энди Мускетти, сценарий авторы — Гэри Доберман. 2016 жылдың ақпан айында фильмнің екінші бөлімі туралы келіссөз жүргізілді. 25 қыркүйек 2017 жылы New Line Cinema және Warner Bros. Pictures фильмнің жалғасы кинопрокатқа 6 қыркүйек 2019 жылы шығатынын жариялады. Сол кезде Гэри Доберман сценарий жазатыны, ал Энди Мускетти режиссер болатыны белгілі болды. Негізгі түсірілім 19 маусым 2018 жылы Pinewood Toronto Studios-та басталды және Порт-Хоуп, Ошава, Торонто локацияларында, және түсірілім 31 қазан 2018 жылы аяқталды. Фильмнің екінші бөлімінің тұсаукесері 26 тамыз]] 2019 жылы Лос Анжелес қаласындағы Regency Village театрында өткізілді. АҚШ-та бұл фильм 6 қыркүйек 2019 жылы шығарылды, ал Қазақстанда 5 қыркүйек 2019 жылы шығарылды. Бірінші бөлімі секілді бұл фильмде сыншылардан мадақ алды, әсіресе актерлік ойын, музыка және романға беріктілігі үшін. Дегенмен сыншылар алдыңғы өндіріске қарағанда аз өндіріске және қорқынышты атмосфераға аз тартылғанына сын айтты. Сюжет Бірінші бөлімнің оқиғасынан 27 жылдан кейін Мэн штатындағы Дерри қаласында орналасқан көңіл көтеру саябағында бір топ гомофобтар ер кісіні және оның жігітін сабап, жігітін көпірден лақтырып жібереді, ер адам жігітіне судан шығуға көмектесу үшін төмен түскенде оның жігітін Пеннивайз тістеп өлтіргенін өз көзімен көреді, сол кезде түнгі аспанға мыңдаған қызыл шарлар көтеріледі. Кітапханада отырған Майк Хэнлон болған оқиғаны радиодан естіп оқиға болған жерге асығады. Өлім орнына жетіп, анық-қанығын анықтаған соң «Ол» қайтадан оралғанын түсінеді, және бала күнгі достары Билл Денброны, Бен Хэнскомды, Беверли Маршты, Ричи Тозиерді, Эдди Каспбракты және Стэнли Уристі бала күнгі уәделерін орындауға, яғни 27 жыл бұрын «Ол» қайтадан оралса, оны қайтадан өлтіруге берген уәделерін орындау үшін Дерриге шақырады. Басқалары Дерриге бара жатқанда, Стэн қоңырауды қабылдағаннан кейін күңгірт естеліктерімен өз-өзіне қол жұмсайды. Бейбақтар кешкі ас басында кездеседі, оларды галлюцинациялар басып, Стэннің өз-өзіне қол жұмсағанын білмес бұрын, Майк оларға естеліктерін жаңартады. Беверли егер олардың 27 жыл бұрын берген уәделерін орындамаған жағдайда барлығын өлім күтетіні жайлы өзінің алдында көрген экстрасенстік болжамын айтудан бұрын Ричи мен Эдди кетіп қалуға шешім қабылдайды. Осы уақытта әкесін өлтіргені үшін қамауға алынған Генри Бауэрс жындыханадан Пеннивайздың көмегімен қашып кетеді, және ол бейсбол ойынында кішкентай қызды өлтіреді. Майк Биллға үнділік "Chüd Рәсімі" «Ол»-ды мәңгілікке тоқтата алатыны жайлы есірткімен келген көріпкелділігін айтады. Өздерінің ескі клубына бара жатқанда және Стэннің душқа арналған бас киімін тауып алғанда, Майк бұл рәсім олардың өткенінен алынған заттарды құрбандыққа шалуды талап ететінін түсіндіреді. Беверли қазір қарт әже тұрып жатқан өзінің ескі үйіне барады, Беннің махаббат хатын тауып алады, әлі де Билл оны жазғанына сенеді, қарт әженің Пеннивайз екенін білгенде үйден қашып шығады. Бен балалық шақта Пеннивайзды мектепте кезіктіргенін есіне түсіріп, оның артефактісі - әмиянында сақтаған Беверлидің жылнамалық парағы екенін түсінеді. Ричи және Эдди өздерінің артефактілерін алып кетеді: аркададан жасалған жетон және ингалятор. Эддиге қоқаң-лоққы жасамас бұрын Пеннивайз Ричиге қарсы тұрады және оның жыныстығын мазақтайды, бірақ Эдди Пеннивайзға қарсы тұрғанда, Пеннивайз кішірейіп, қашып кетеді. Билл өзінің бала күнгі велосипедін тауып алады және Джорджи қайтыс болған кәрізден қағаз қайықты алып шығады. Ол Дин есімді баланы кезіктіреді, Дин кәрізден дауыстар еститінін айтады. Кейінірек Динді аңдып келе жатқан «Ол»-дан хабарлама алады. Ол Динді құтқару үшін көңіл көтеру саябағына қарай жүгіреді. Билл Динға ескерту үшін бүкіл көңіл көтеру саябағын аралап жүгіреді, бірақ кешігеді, және бала қатты азап шегіп өледі. Генри Бейбақтар отелінде Эддиді, сосын Майкты кітапханада өлтіруге тырысады, бірақ Ричи оны өлтіреді. Бейбақтар Нейболт Үйінде Биллиге қосылады, және оны «Ол»-мен жалғыз кездесуден айнытады. Рөлдерде Бейбақтар клубы * Джеймс Макэвой — Билл Денбро ** Джейден Мартелл — жас Билл Денбро * Джессика Честейн — Беверли Марш ** София Лиллис — жас Беверли Марш * Джей Райан — Бен Хэнском ** Джереми Рэй Тейлор — жас Бен Хэнском * Билл Хейдер — Ричи Тозиер ** Финн Вулфхард — жас Ричи Тозиер * Айзая Мустафа — Майк Хэнлон ** Чоузен Джейкобс — жас Майк Хэнлон * Джеймс Рэнсон — Эдди Каспбрак ** Джек Дилан Грейзер — жас Эдди Каспбрак * Энди Бин — Стэнли Урис ** Уайатт Олефф — жас Стэнли Урис Ол кейіптері * Билл Скарсгорд — Пеннивайз, сайқымазақ * Джексон Роберт Скотт — Джорджи Денбро * Джоан Грегсон — миссис Керш * Хавьер Ботет — Мыстан Басқа кейіпкерлер * Тич Грант — Генри Бауэрс ** Николас Гамильтон — жас Генри Бауэрс * Люк Росслер — Дин * Джесс Вейкслер — Одра Филлипс * Уилл Бейнбринк — Том Роган * Ксавье Долан — Адриан Меллон * Тейлор Фрей — Дон Хагарти * Джейк Уири — Джон «Уэбби» Гартон * Эрик Джуннола — Стив Дьюби * Коннор Смит — Кристофер Анвин * Стивен Богарт — Элвин Марш * Молли Аткинсон — Соня Каспбрак, Мира Каспбрак * Марта Гирвин — Пэтти Блум * Райан Кира Армстронг — Виктория Фуллер * Кэти Ланмен — Бетти Рипсом * Джо Бостик — мистер Кин * Джуно Ринальди — Гретта Кин ** Меган Шарпантье — жас Гретта Кин * Оуэн Тиг — Патрик Хокстеттер * Джейк Сим — Белч Хаггинс * Логан Томпсон — Вик Крисс * Стивен Кинг — ескі заттар дүкенінің сатушысы (камео) Өндіріс Variety-дағы сұхбатында режиссер Энди Мускетти көпшіліктің реакциясын көру үшін екінші фильмдегі жұмыстан үзіліс жасауды ұйғарғанын айтты, өйткені ол түпнұсқаға адал болғысы келетінін және «Ол» фильмінің жаңа нұсқасында 1990 жылғы ABC телевидение фильмінен гөрі қан әлдеқайда көп болатынын айтты. Режиссер фильмнің екінші бөлімі оқиғаларды 27 жылға алдыға жылжытатынын және түсірілімнің шамамен басталу күнін айтты. Негізі біз сиквел түсірерміз. Жоспар бойынша, екінші бөлімнің сценариі қаңтарда бізде болады. Мінсіз жағдайда біз түсірілімге дайындықты 2018 жылдың наурыз айында бастаймыз. Бірінші бөлім тек балаларға қатысты. Екінші бөлімі осы кейіпкерлердің 30 жылдан кейінгі жағдайын айтады. Фильмде олардың бала кезіндегі, 1989 жылы туралы естеліктерімен флэшбектер болады. 17 қыркүйек 2017 жылы билейтін клоун Пеннивайзды ойнаған актер Билл Скарсгорд оның өткен шақта болған оқиғалары туралы көріністерді студия түсіріп қойғанын айтты. Скарсгорд хабарлағанындай фильмнің алғашқы нұсқаларының бірінде 1600-ы жылдардағы флэшбек сәті бар. Актер кейіпкерді клоунның гримінде ойнаған жоқ. Бұл шағын қойылымда Пеннивайздың шығу тегін көрсеткен. Актер айтқандай, бұл қойылым құбыжықтың Жерде көптеген жылдар бойы өмір сүріп келгенін көрсетеді. Бұл сәт бірінші бөлімнен алып тасталынған, бұл сәт режиссерлік басылымда немесе екінші бөлімінде пайда болуы мүмкін. Variety порталы, Кэри Фукунаги жасаған «Ол»-дың алғашқы сценариінде осындай қойылымның болғанын қосты. Ода Пеннивайз 1800-ы жалдары пианинода ойнап, балаларды жалмап жатты. «Ол» фильмінің екінші бөлімінің түсірілімі 20 маусым 2018 жылы басталып, 31 қазан 2018 жылы аяқталды. Музыка Дереккөздер Сыртқы сілтемелер * *